Rahvusvaheline Õdede Nõukogu on 2010. aasta õdede päeva teemaks nimetanud: "Pakkudes kvaliteeti, teenides kogukondi: õed korraldamas pikaajalist õendusabi". Krooniliste haiguste  tõusulaine mõjutab kõiki maailma riike ning õdede võimalused elanikkonna tervise parendamisse panustada ei ole kunagi olnud suuremad - kõigis maades vajab aina rohkem krooniliste haigustega inimesi pikaajalist õendusabi. Kahjuks on ka eestlaste elustiil ja harjumused soodsaks kasvupinnaseks kroonilistele haigustele.